कवि सम्मेलन का शुभारंभ करते हुए पंकज प्रखर ने वीर रस का गुणगान करते हुए रणभूमि में युद्ध करे तो रण कौशल एक खेल है, जहां शौर्य की रक्षा होती धरती वही सिंहेल है कविता सुनाकर श्रोताओं को मंत्रमुग्ध कर दिया। इसी क्रम में हास्य कवि गौरी शंकर पांडेय ने योगी मोदी क सरकार कुछ खास हो गईल। कुछ में ई रहल फेल कुछ में पास हो गईल सुनाकर वर्तमान राजनीति परिदृश्य पर जोरदार कटाक्ष किया। वहीं देवरिया से आए हुए कवि बादशाह प्रेमी ने अपनी कविता हमारे खिलाड़ियों की आत्मा गरीबी में पली और झोपड़ी मे रोती है, क्योंकि खेलो पर राजनीति होती है, जिस दिन भी राजनीति खेलो से हट जाएगी, उस दिन भारत की धरती स्वर्ण पदकों से पट जाएगी। सुनाकर वर्तमान में खेल जगत में हो रहे भ्रष्टाचार को बया किया। वहीं रेनुकूट के कवि मनमोहन मिश्री ने वफा की राह पर चलना, इसी का नाम जीवन है, कभी उगना कभी ढलना प्रस्तुत कर दर्शकों को लोटपोट कर दिया। कार्यक्रम का आकर्षक गौरी सरस द्वारा मां के ममता पर सुनाई कविता जेवना माई के दुनिया बे दर्द समझे लागल, माई के आंख से आशु टपके लागल, अपने बचवा के खातिर खाक छाने ले माई, भगवान से ई वरदान मांगे ले माई रही। इसी तरह वीररस के कवि गहमरी ने कश्मीर में हो रही घटनाओं का वृतांत करते हुए कविता जो देश द्रोही हो उन्हें सूली पर चढाइए। कश्मीर में पत्थर चलाने वालों पर गोली चलवाइए। यदि लिप्त दुराचार में मिले कोई बाबा, ले जाकर अस्पताल में बधिया करवाइए सुनाकर लोगों के अंदर सोई हुए चिंगारी को जगाने का कार्य किया। सम्मेलन का संचालन कर रहे पंकज प्रखर ने पूरी रात श्रोताओं को बांधे रखा। उनकी चुटकियों का लोगों ने जमकर आनंद लिया। इससे पहले मुख्य अतिथि हरेंद्र सिंह और लक्ष्मी पूजा सेवा समिति के पदाधिकारियों द्वारा मां सरस्वती की प्रतिमा पर दीप प्रज्ज्वलित और मां लक्ष्मी का वंदना कर किया गया। सम्मेलन में ओमप्रकाश सिंह, राजेश दुबे, बजरंगी सिंह, विनीत सिंह, कुंवर अताब सिंह, विक्की सिंह, आशिश दुबे, महेंद्र गिरी, पारस नाथ सिंह, कौशल सिंह, चंद्रिका मौर्य, मिलन सिंह, आशीष सिंह, परमहंस मौर्य, अभिषेक दुबे, बबलू सिंह, ब्रह्मानंद पांडेय आदि मौजूद रहे।